Kui vigade andmebaasi 100% kasutatakse, siis nende andmete põhjal saab projektijuht teha juba väga võimsaid päringuid, kui palju tööd on veel jäänud, kas programmeerijad jaksavad testijatega sammu pidada, milline on produkti üldine kvaliteet (s.t kas leitakse tõsisemaid või  vähemtõsisemaid probleeme) jne. Samas ei tohi lisaväljadega üle pingutada, sest siis ei viitsi keegi neid enam täita. Ülaltoodud 5 välja on aga esmase tähtsusega. Kui vigade registreerimine muutub nii vaevanõudvaks, et inimesed seda enam ei tee, tuleb meil oma protsess alati optimiseerida sellele, et 100% vigadest saaks kirja pandud.